ОБЩИНСКИ СЪВЕТ ГРАД КЪРДЖАЛИ


Н А Р Е Д Б А

ЗА ИЗГРАЖДАНЕ, СТОПАНИСВАНЕ, КОНТРОЛ И ОПАЗВАНЕ НА ЗЕЛЕНАТА СИСТЕМА НА ТЕРИТОРИЯТА НА ОБЩИНА КЪРДЖАЛИ

І. ОБЩИ РАЗПОРЕДБИ


Чл. 1. Настоящата Наредба се издава на основание чл. 22 от ЗМСМА с цел управление на зелената система и определя задълженията и правата на общината, организациите и гражданите при стопанисване и ползване на озеленените площи и декоративната дървесно-храстова растителност в рамките на Зелената система на територията на Община Кърджали.


Чл. 2. Предмет на тази Наредба е организацията на изграждане, стопанисване, опазване и налагане на санкции при управлението на Зелената система на територията на Община Кърджали и в частност на град Кърджали.


Чл. 3. Зелената система по смисъла на тази Наредба обхваща всички площи, оформени със средствата на паркоустройството и декоративната дървесно-храстова растителност в тях на територията на Община Кърджали и в частност на град Кърджали, независимо от тяхната собственост, както следва:

Озеленени площи и алейни (улични) насаждения върху общински терени;

Озеленени площи и декоративната дървесна и храстова растителност на терени, които не са общинска собственост.


Чл. 4. (1) По реда на тази Наредба се установяват и обезщетяват всички вреди, причинени на озеленените площи и декоративната растителност от граждани, стопански и обществени организации, органи на местното самоуправление и държавни органи.


(2) По този ред се определят и присъждат обезщетения срещу юридически и физически лица, които солидарно с причинителя отговарят за неговите действия.


Чл. 5. (1) Не подлежат на установяване и обезщетение по реда на тази Наредба вреди причинени от природни бедствия.


(2) В случаите, когато по друг нормативен акт се предвижда специализиран ред за установяване на щети или нарушения на озеленените площи и растителността в тях, се прилага съответният нормативен акт.


Чл. 6. /Изм. и доп. - Решение №170/25.11.2009 г. на ОбС – Кърджали/  За опазване на озеленените площи и декоративната растителност в тях от негативното въздействие на вредни вещества и замърсители, изпуснати във въздуха, водите и почвата в количества над допустимите норми, се прилага Закона за опазване на околната среда /ЗООС/ и Закона за устройство на територията, Закона за биологичното разнообразие, Закона за управление на отпадъците, Закона за опазване чистотата на атмосферния въздух, Закона за опазване на водите и техните наредби и правилници за прилагане.
ІІ. ОРГАНИ ЗА УПРАВЛЕНИЕ И КОНТРОЛ


Чл. 7. Община Кърджали, чрез сектор “Опазване на околната среда” и в частност експертите по ландшафтна архитектура са органът, който отговаря, ръководи, дава становища, съгласува и контролира всички възникнали въпроси и проблеми, отнасящи се до озеленените площи на територията на Община Кърджали, съвместно и съгласувано с Главния архитект и ресорния зам. кмет на Общината.


Чл. 8. Община Кърджали, чрез сектор “Опазване на околната среда” /ООС/ към отдел “Строителство и екология”, съгласувано с Главния архитект и ресорния зам. кмет управлява проучването, проектирането, изграждането, стопанисването, контрола и опазването на тази част от озеленените площи, които са разположени върху общински терени – публична общинска собственост, при което:


1. Сектор ”ООС„ организира общинското производство на декоративен посадъчен материал и снабдяването с паркови архитектурни елементи и съоръжения за отдих и спорт, за нуждите на общинските озеленени площи.


2. Сектор “ООС” дава становища по всички действия от градоустройствено и инвестиционно естество, провеждани от Главния архитект на гр. Кърджали, други общински, държавни органи или институции и частни лица, които засягат озеленените площи на територията на Община Кърджали.


3. Сектор “ООС” ежегодно разпределя определените бюджетни средства за управление, изграждане, стопанисване и опазване на общинските озеленени площи за широко обществено ползуване, посредством  Програма за поддържането им и за следващата година – въз основа на средносрочна Програма за ремонт и реконструкция на озеленените площи в града.


4. Сектор “ООС” организира ежедневен контрол върху изразходването на общинските бюджетни средства и качественото изпълнение на работите по поддържането и ремонта от фирмите, работещи в  озелените площи за широко обществено ползуване на територията на град Кърджали.


5. Сектор “ООС” дава становище за разполагането на обекти за разносна търговия в общинските зелени площи, след съгласуване с Главния архитект на Общината, без да се засягат затревени и залесени площи. Разрешението се подписва от Кмета на Община Кърджали.


6. /Изм.- Решение №170/25.11.2009 г. на ОбС – Кърджали/ Сектор “ООС” дава становище за организирането на масови прояви в общинските зелени площи от обществени и други организации, след съгласуване с Дирекция "Общинска собственост и стопански дейности”, които се разрешават от Кмета на Община Кърджали след внасяне на такса за ползуване на територията и изплащане на обезщетения за нанесени вреди на озеленените площи, ако има такива по Тарифата, чл. 41, ал. 2 /Приложение №1/.


7. Сектор „ООС” подготвя документите за организиране на търгове и конкурси за изработване на проекти и изпълнение на строителство, поддържане и опазване на общинските озеленени площи .

ІІІ. ИЗГРАЖДАНЕ НА ЗЕЛЕНАТА СИСТЕМА


Чл. 9. Изграждането на нови обекти на зелената система се извършва въз основа на утвърден Общ устройствен план или утвърдени подробни устройствени разработки, включващи терени за озеленяване .


Чл. 10. Сектор „ООС„ подготвя документите за провеждане на конкурс или търг за изготвяне на подробни паркоустройствени планове за изграждане на озеленени площи на общински терени .


Чл. 11. Изготвените подробни паркоустройствени планове се приемат и одобряват на експертен съвет в общината, назначен със заповед на кмета .


Чл. 12. Сектор „ООС” подготвя документи за провеждане на търг или конкурс за строителна фирма или извършване на строителство на нови озеленени площи на територията на община Кърджали, като извършва инвеститорски контрол в процеса на строителството, когато обекта се финансира от общината .


Чл. 13. Новоизградените озеленени площи се предават от строителя на общината с гаранционен срок, в рамките на който фирмата – строител е задължена за своя сметка да отстрани всички допуснати пропуски, включително и възстановяване на загинала растителност, вследствие неспазване на технологичните изисквания.

І V. ОРГАНИЗАЦИЯ И УПРАВЛЕНИЕ НА ЗЕЛЕНАТА СИСТЕМА


Чл. 14. Озеленените площи за широко обществено ползуване на територията на Община Кърджали се организират и управляват на базата на Общ  устройствен план на град Кърджали /ОУП/ и подробните устройствени планове.


Чл. 15. (1) Изменения в предназначението на отредените за озеленяване площи според действащия Общ устройствен план /ОУП/ се извършват само по реда на ЗУТ след обществено обсъждане, съгласуване със сектор „ООС” и с Директора на РИОСВ – Хасково.


 (2) Сектор „ООС” дава становище по отдаването, изграждането и експлоатацията на нови обекти за обществено обслужване, спорт и атракции, предвидени по подробен устройствен или паркоустройствен план, но неизградени до момента в общинските озеленени площи, което се извършва на тръжна или конкурсна основа чрез договор, подписан от кмета на общината.


 (3) Предназначението на озеленени площи в частни имоти се променя по реда на Закона за устройство на територията и Наредбата за опазване на озеленените площи и декоративна растителност.


Чл. 16.
(1) При възлагане разработването на градоустройствени, архитектурни и благоустройствени планове сектор “ООС” изисква:


1. Запазване на съществуващите озеленени площи от всички категории и на териториите, отредени за озеленени площи по действащите градоустройствени планове.


2. Максимално запазване на съществуващата дървесна и храстова растителност и озеленени площи.


(2) Всички задания и проекти за ремонтни и строителни работи по техническата инфраструктура, засягащи елементите на зелената система се съгласуват със сектор „ООС”, като таксата за съгласуване се внася предварително в общинския бюджет .


Чл. 17. Разрешение за строителство на всички обекти, при които се налага отсичане, преместване и/или окастряне на растителност и премахване на озеленени площи се издава след писмена молба и документ за внесена такса по Тарифата за обезщетения за причинени вреди на Зелената система. Чл. 41, ал. 2 /Приложение №1/.

 
Чл. 18. Изпълнителят на строителство е длъжен:


1.Да вземе необходимите мерки за опазване на озеленените площи и декоративната дървесно - храстова растителност от повреди и наранявания.


2.Да отстранява за своя сметка всички причинени вреди в определения от общината срок.


3. Да спазва нормативните изисквания при засаждане на декоративна растителност за отстоянието от проводи, съоръжения и сгради. /Приложение №2 към настоящата Наредба/.

V. ОПАЗВАНЕ И СТОПАНИСВАНЕ НА ДЕКОРАТИВНАТА РАСТИТЕЛНОСТ И ОЗЕЛЕНЕНИТЕ ПЛОЩИ

РАЗДЕЛ ПЪРВИ. ОПАЗВАНЕ НА ДЕКОРАТИВНАТА РАСТИТЕЛНОСТ


Чл. 19. (1) Разрешение за премахване, преместване и/или окастряне на дълготрайна дървесно - храстова растителност и озеленени площи се издава в следните случаи:


1. За строителство, ремонт и реконструкция на обекти при доказана невъзможност за запазване на растителността.




2. За реконструкция на озеленени площи за широко обществено ползване и реконструкция на съществуваща растителност по утвърдени проекти.




3. За премахване на сухи и болни дървета, както и на такива, застрашаващи сигурността на гражданите, безопасността на движението, сградите, съоръженията и инженерната инфраструктура.


4. При аварии и природни бедствия.



(2) Разрешение за премахване, преместване и/или окастряне на дълготрайна дървесно - храстова растителност и озеленени площи се издава от Кмета на общината.


(3) Разрешение по ал.1 се издава след писмена молба от собственика или инвеститора и изготвено становище /включено в разрешението и в отговора/ от Експерта по ландшафтна архитектура и паркоустрояване в общината.


(4) /Нова приета - Решение №170/25.11.2009 г. на ОбС – Кърджали/ Не се издава Разрешение за строеж на всички обекти, при които се налага отсичане, преместване или резитба на растителност и унищожаване на тревни площи, преди писменото разрешение от Кмета на общината или упълномощени от него лица.

Чл. 20. (1) Подлежащата на премахване или преместване дълготрайна дървесна или храстова растителност, както и вредите при нарушения се оценяват по тарифа – чл. 41, ал. 2 /Приложение №1/.


(2)  С получения дървесен или друг материал разполага собственика.



(3) Обезщетенията за засегнатата растителност и зелени площи се внася от инвеститора или собственика в Каса-такси на Информационен център – Община Кърджали.


(4) /Нова приета - Решение №170/25.11.2009 г. на ОбС – Кърджали/  Премахването или преместването на декоративната растителност в частни имоти, за която има издадено разрешение, се извършва за сметка на собственика от наета специализирана за този вид дейности фирма.

(5) /Нова приета - Решение №170/25.11.2009 г. на ОбС – Кърджали/ Преди премахване, декоративните дървета се маркират с марката на Община Кърджали от длъжностните лица, определени със заповед на Кмета на Общината.


Чл. 21. (1) Премахване или преместване на дървета и храсти, за които има издадено  разрешение се извършва от инвеститора или собственика, след наемане на специализирана фирма за този вид дейност. 


(2) Не подлежи на обезщетение дървесно - храстовата растетелност и озеленени площи, находящи се в частни имоти, за които инвеститора или собственика имат документ /нотариален акт, договор за наем и др./


Чл .22. На територията на Община Кърджали се забранява отсичането или изкореняването на дървета с историческо значение и дървета, обявени за защитен природен обект, независимо от собствеността им.


Чл. 23. (1) За опазване на растителността и създаване на нормални условия за нейното развитие при новоизградени обекти и в частни имоти, се спазват нормативно определените разстояния от стъблата на дърветата и храстите до проводи, съоръжения и сгради. ( Приложение №2 към Наредбата).


(2) Съществуващите дървета и храсти, които не отговарят на нормативите по Приложение №2 от Наредбата, след подадена молба в Община Кърджали могат да бъдат преместени или премахнати в зависимост от възрастта им.


Чл. 24. (1) Дървесно – храстовата растителност  в терените на учреждения, училища, детски заведения, стопански и обществени организации и в частните имоти, се опазват от съответните им стопани.


(2) Споровете за декоративна дървесно-храстова растителност по границите на имотите или за неправомерно премахнати дървета и храсти се решава по съдебен ред. Общината дава становище по въпроса, но не взима отношение при решаването му.


Чл. 25. При ново засаждане на дървесна растителност в парцелите е необходимо да се спазват най-малките отстояния на дърветата от регулационните линии към съседите, определени от Закона за устройство на територията /ЗУТ/ и наредбите към него.


Чл. 26. Храстовите видове се засаждат без ограничения за отстояние от границите на имотите. На регулационната линия се допуска оформянето на растителна ограда /жив плет/ в съответствие с Наредба №7 от 22.12.2003г. за правила и нормативи за устройство на отделните видове територии и устройствени зони към тях.



Чл. 27. Опазването на декоративната растителност и озеленените площи за широко обществено ползване, както и дърветата, храстите, цветята и алейните насаждения по улиците и площадите, е задължение на всеки гражданин. 


Чл. 28. Забранява се и подлежи на санкция:


1. Отсичането на декоративна растителност без разрешение на Кмета на Общината.



2. Събирането на семена, плодове, резници, билки и др. от озеленените площи без издадено разрешение от Кмета на общината за този вид дейност.

РАЗДЕЛ ВТОРИ. ОПАЗВАНЕ И СТОПАНИСВАНЕ НА ОЗЕЛЕНЕНИТЕ ПЛОЩИ


Чл. 29. Засегнатите озеленени площи при изменение на устройствените планове на различни нива, задължително се компенсират с допълнителни терени за озеленяване, отговарящи на нормативите за съответните обекти.


Чл. 30. (1) Общинските озеленени площи и декоративната растителност в тях се опазват от община Кърджали въз основа на настоящата Наредба.


(2) За опазване на общинските озеленени площи по улици, площади и други пешеходни пространства се забранява:


1.Нанасяне на повреди върху дърветата и храстите чрез чупене и рязане на клони, забиване на пирони, метални и други предмети, нараняване на короната, палене на огън и насипване на осолен сняг около стъблата и др.


2. Късането и изкореняването на цветя, повреждането на декоративни фигури от тях, унищожаването на представители на парковата фауна, техните местообитания укрития и гнезда.


3. Ходенето по тревните площи с изключение на определените за тази цел места, използването им за пикник, преминаване на превозни средства през тревните масиви и паркирането им в тях.


4. Нанасянето на повреди на парковата мебел, съоръженията, настилките, подпорните стени, водните площи и ефекти и чешмите.


5. Изграждането на паркинги, автокъщи и други несъвместими обекти с функциите на озеленените площи.


6. Пускането на свобода и воденето на кучета и други домашни животни в озеленените площи, детските площадки, в озеленените площи на училищните дворове и лечебните заведения, поляните за игра и плаж, освен на определените и обозначени за тази цел места в някои градини и паркове, като кучетата се водят на скъсена каишка.


7. Разлепването и забождането на рекламни материали, транспаранти и некролози по дърветата.


8. Изхвърлянето на отпадъци извън определените за целта съдове и тяхното /както и на отпадъчната растителна маса/ транспортиране с открити превозни средства без предохранителни мерки срещу разпиляването им.


9. Правенето на огнища в озеленените площи и детските площадки в тях и паленето на огън в близост до паркова мебел и детски съоръжения (пейки, перголи, беседки, люлки и т.н.)

10. /Нова приета - Решение №170/25.11.2009 г.на ОбС – Кърджали/ Насипването на осолен сняг в тревните площи и около стъблата на дървета и храсти и разделителните ивици на улиците и булевардите в гр.Кърджали.


(3) Озеленените площи, разположени в имоти, които не са общинска собственост на територията на община Кърджали се опазват от собствениците им, което включва и полагане на необходимите грижи за тях.


Чл. 31. Организацията и планирането на финансирането, определянето на категориите по интензитет на поддържане, самото стопанисване и контролът върху качественото му изпълнение в общинските озеленени площи се извършва от сектор “ООС”, въз основа на ежегодни програми, одобрени технологични нормативи , месечни задания и Правилата за контрол и приемане на извършените работи при строителството и поддържането на озеленените площи на територията на община Кърджали,  след съгласуване на бюджетните средства с Отдел “ФСО” на Община Кърджали и в съответствие с приетия годишен бюджет.


Чл .32. Стопанисването на общинските озеленени площи се възлага на специализирани фирми чрез договор, съгласно проведена процедура по Закона за обществените поръчки със спечелилата фирма-изпълнител, подписан от Кмета на Общината, като срока на договаряне е най-малко една година.


Чл. 33. (1) Озеленените площи и растителността в междублоковите пространства на жилищните комплекси се опазват от общината и предприятието /фирмата/, което ги поддържа с участието на домсъветите и управителните съвети на етажните собствености.


(2) Общината и фирмата, която поддържа озеленените площи организират специализирана охрана на обектите за широко обществено ползване и алейната растителност по улици и площади.


Чл. 34. Стопанисването на озеленената територия, включително и поддържане на чистота около прилежащите части на обектите за обществено обслужване, спорт и атракции, разположени в общинските зелени площи е задължение на фирмите, които ги експлоатират.


Чл. 35. Наемателите на терени – общинска собственост, ползуващи открити площи пред търговски обекти, поддържат зелените площи, намиращи се пред тях.

V І. АДМИНИСТРАТИВНО НАКАЗАТЕЛНИ 
РАЗПОРЕДБИ И ОБЕЗЩЕТЕНИЯ


Чл.36. За всички причинени вреди виновните лица заплащат обезщетение:



1. Когато причинените щети са отстраними, обезщетението се определя съгласно приложената към наредбата тарифа, но не по-малко от необходимите разходи за възстановяването им.


2. Когато причинените щети са неотстраними се заплаща съответното предвидено в Тарифата обезщетение в троен размер.



3. При повторно нарушение от същия характер на един и същ нарушител в срок до три години от влизането на наказателното постановление се налага глоба в размер до 5 пъти стойността на обезщетението.


Чл. 37. Нарушителите на Наредбата за реда и начина на изграждане и стопанисване на Зелената система на Община Кърджали се санкционират с глоба в размер от 10 до 500 лева/ от 5,11 до 255,65 евро.

Чл. 38. Нарушенията по Наредбата се констатират с акт на контролните органи или от упълномощени със Заповед на Кмета на Общината длъжностни лица.


Чл. 39. Задължение и контрол по настоящата Наредба имат и извършват сектор Опазване на околната среда” и упълномощени структури на Община Кърджали в рамките на тяхната компетентност.


Чл. 40. Нарушителите по Наредбата се наказват и по реда и условията на разпоредбите по устройството на територията, местното самоуправление и други нормативни актове.

VІІ. ТАРИФА ЗА РАЗМЕРА НА ОБЕЗЩЕТЕНИЯТА ЗА
ПРИЧИНЕНИ ВРЕДИ НА ЗЕЛЕНАТА СИСТЕМА НА ТЕРИТОРИЯТА НА ОБЩИНА КЪРДЖАЛИ


Чл. 41. (1) По тази тарифа се определя размерът на обезщетенията за причинени вреди на Зелената система при:


1. Строителство и реконструкция на обекти от високо, ниско и подземно строителство, когато се засягат общински озеленени площи.


2. Строителство и реконструкция на обекти от високо, ниско и подземно строителство, когато се налага премахване на дървесна и храстова растителност.


(2) Нарушения:

За причинени вреди по ал. 1 се заплащат следните обезщетения:
Приложение №1 – /Изм. - Решение №170/25.11.2009 г. на ОбС – Кърджали/
	№
	ВИД НА НАРУШЕНИЕТО
	Обезщетение в лв/евро
	
	

	1.
	ТРЕВНИ ПЛОЩИ за 1 дка
	
	
	

	
	І категория
	2000/1022,58 
	2,00/1,02/м2
	

	
	ІІ категория
	1500/766,94
	1,50/0,77/м2
	

	
	ІІІ категория
	1000/511,29
	1,00/0,51/м2
	

	
	ІV категория
	800/409,03
	0,80/0,41/м2
	

	2.
	ЛЕТНИ ЦВЕТЯ  за 1 м2
	250/127,82
	
	

	3.
	ПОЧВОПОКРИВНИ ЦВЕТЯ ЗА 1м2
	300/153,39
	
	

	4.
	ПЕРЕННИ ЦВЕТЯ за 1 брой
	15/7,67 
	
	

	5.
	ЖИВ ПЛЕТ – широколистен за 1 мл
	
	
	

	
	До 5 години след засаждането
	350/178,95
	
	

	
	Над 5 години след засаждането
	600306,78
	
	

	6.
	ЖИВ ПЛЕТ – иглолистен за 1мл
	
	
	

	
	До 5 години след засаждането
	500/255,65
	
	

	
	Над 5 години след засаждането
	1000/511,29
	
	

	7.
	РОЗИ – за 1 брой
	
	
	

	
	До 3 години след засаждането
	100/51,13
	
	

	
	Над 3 години след засаждането
	200/102,26
	
	

	8.
	ШИРОКОЛИСТНИ ХРАСТИ за 1 брой
	
	
	

	
	До 5 години след засаждането
	50/25,56
	
	

	
	До 10 години след засаждането
	100/51,13
	
	

	
	Над 10 години след засаждането
	150/76,69
	
	

	9.
	ИГЛОЛИСТНИ И ВЕЧНОЗЕЛЕНИ ХРАСТИ – за 1 брой
	
	
	

	
	До 5 години след засаждането
	100/51,13
	
	

	
	До 10 години след засаждането
	200/102,26
	
	

	
	Над 10 години след засаждането
	250/127,82
	
	

	10.
	ИГЛОЛИСТНИ ДЪРВЕТА – за 1 брой
	СЪСТОЯНИЕ

	
	Бързорастящи – лъжекипарис, веймутов бор, морски бор
	
	ДОБРО
	ОТЛИЧНО

	
	Височина – 2.4  - 4.5 метра
	
	100/51,13
	150/76,69

	
	Височина – 4.5 - 7.5 метра
	
	150 /76,69
	180/92,03

	
	Височина над 7.5 метра
	
	180/92,03
	200/102,26

	
	Умеренорастящи – черен бор, смърч, ела, туя, кедър, конколорка
	
	
	

	
	Височина – 2.4  - 4.5 метра
	
	100/51,13
	150/76,69

	
	Височина – 4.5 - 7.5 метра
	
	150/76,69
	200/102,26

	
	Височина над 7.5 метра
	
	250/127,82 
	300/153,39

	
	Бавнорастящи – биота, тис, тсуга, юниперус
	
	
	

	
	Височина – 2.4  - 4.5 метра
	
	200/102,26
	250/127,82

	
	Височина – 4.5 - 7.5 метра
	
	270/138,05
	300/153,39

	
	Височина над 7.5 метра
	
	320/163,61
	350/178,95

	11.
	ШИРОКОЛИСТНИ ДЪРВЕТА – за 1 брой
	
	
	

	
	Много бързорастящи – айлант, акация, тополи, върби, ясени и др.
	
	
	

	
	Височина 4.0-5.0 метра
	
	90/46,02
	120/61,36

	
	Височина над 5.0 метра
	
	120/61,36
	150/76,69

	
	Бързорастящи–бреза, елша, чинар, червен американски дъб, софора, трепетлика
	
	
	

	
	Височина 3.0-6.0 метра
	
	150/76,69
	200/102,26

	
	Височина над 6.0 метра
	
	220/112,48
	250/127,82

	
	Умеренорастящи–бук, клен, липа, шестил, явор, кестен, орех, албиция
	
	
	

	
	Височина 3.0-6.0 метра
	
	250/127,82
	300/153,39

	12.
	ЕКЗОТИЧНИ ВИДОВЕ
	
	
	

	1.
	Вечнозелена магнолия
	
	700/357,90
	1000/511,29

	2.
	Гинко билоба
	
	500/255,65
	800/409,03

	3.
	Лиродендрон тулипифера
	
	500/255,65
	800/409,03

	      4.
	Секвоя гигантея
	
	700/357,90
	1000/511,29

	5.
	Див лимон
	
	500/255,65
	800/409,03

	6.
	Див рошков
	
	250/127,82
	500/255,65

	7.
	Криптомерия
	
	500/255,65
	800/409,03

	8.
	Пауловния
	
	500/255,65
	800/409,03

	9.
	Тис
	
	1000/511,29
	1500/766,94

	10.
	Коелреутерия паникулата
	
	500/255,65
	800/409,03

	11.
	Бросунеция
	
	500/255,65
	800/409,03

	12.
	Албиция
	
	500/255,65
	800/409,03

	13.
	Маклура
	
	500/255,65
	800/409,03

	14.
	Еукомия
	
	500/255,65
	800/409,03

	15.
	Райска ябълка
	
	1000/511,29
	1500766,94



Чл. 42. При нарушения, обезщетението се присъжда и внася в Каса – такси на Информационен център в Община Кърджали.


Чл. 43. /Изм. – Решение № 545/31.01.2007 г на ОбС – Кърджали.Изм. – Решение №170/25.11.2009 г. на ОбС – Кърджали. Отм. – Решение №137/17.05.2019 г. на Административен съд-Кърджали/;

Чл. 44.  /Изм. – Решение № 545/31.01.2007 г. на ОбС – Кърджали/ При повреждане на паркови елементи и съоръжения се заплаща за физическите лица глоба от 100 до 1000 лева, според размера на щетите, установен от комисия, съставена от трима члена и имуществена санкция за еднолични търговци и юридическите лица в размер от 1000 до 5000 лева/от 511,29 до 2556,46 евро.


Чл. 45. /Изм. – Решение № 545/31.01.2007 г. на ОбС – Кърджали. Изм. – Решение № 590/26.04.2007 г. на ОбС – Кърджали. Изм. – Решение №170/25.11.2009 г. на ОбС – Кърджали/ При унищожаване на декоративна растителност или косене на трева без разрешение от Община Кърджали се заплаща глоба от 150 до 350 лева/ от 76,69 до 178,95 евро.”


Чл. 46. /Изм. – Решение № 545/31.01.2007 г. на ОбС – Кърджали. Изм. – Решение №170/25.11.2009 г. на ОбС – Кърджали/ При пускане на свобода на кучета по зелените площи и детските площадки, освен на разрешените за това места се заплаща глоба от 100 лева/51,13 евро.

Чл. 47. /Изм. – Решение № 545/31.01.2007 г. на ОбС – Кърджали/ При монтиране в озеленените площи без разрешение на обекти за търговия, палатки и каравани, освен на разрешените за целта места се заплаща глоба от 500 до 2000 лева/от 255,65 до 1022,58 евро за физически лица, или имуществена санкция в размер от 1000 до 5000 лева/ от 511,29 до 2556,46 евро за еднолични търговци и юридическите лица.

Чл. 48. /Изм. – Решение № 545/31.01.2007 г. на ОбС – Кърджали, изм. – Решение №137/17.05.2019 г. на Адм.съд - Кърджали/ При замърсяване на озеленените площи с отпадъци от всякакво естество се заплаща глоба от 50 до 250 лева/от 25,56 до 127,82 евро за физическите лица и имуществена санкция в размер от 1000 до 10 000 лева/ от 511,29 до 5112,92 евро за еднолични търговци и юридическите лица.


Чл. 50. /Изм. – Решение № 545/31.01.2007 г. на ОбС – Кърджали. Изм. – Решение №170/25.11.2009 г. на ОбС – Кърджали/ При чупене на Детските съоръжения за игра и пейките в озеленените площи и междублокови пространства се заплаща глоба от 500 до 2000 лева/от 255,65 до 1022,58 евро.

Чл. 51. С наказателното постановление се присъждат глобата, обезщетението, изземването на незаконно придобитите материали и отнемането на инструментите, с които е извършено деянието.


Чл. 52.  Експертната оценка за състоянието на растителността включва:


1. Определяне на декоративния вид с преценка на неговата екологична и естетическа стойност, ландшафтна съвместимост и изисквания към поддържането.


2. Характеристика на местоположението и определяне на функциите /екологични, естетически, инженерни/ на декоративния вид и степента на тяхната значимост в зависимост от заобикалящата го среда.


3. Информация за възрастта и жизнеността на декоративния вид с преценка за здравословното състояние на стъблото, клоните, листната маса, симптоми на заболявания, наличие на вредители, влияние на околната среда.


4. Преценка за стойността на грижите, полагани за развитието и поддържането на декоративния вид.


5. Заключение с конкретни предложения – да се запази и се проведат мероприятия за подобряване на неговото състояние; да се премести; да се замени с друг екземпляр или да се премахне.

VІІІ. ДОПЪЛНИТЕЛНИ РАЗПОРЕДБИ


§ 1. Указанията по прилагането на Наредбата се дават от сектор “Опазване на околната среда” при Община Кърджали.


§ 2.  “Озеленени площи за широко обществено ползуване” са паркове, градини, скверове и зелени площи в Междублоковите пространства – публична общинска собственост.


§ 3. “Поддържането на озеленените площи на територията на Община Кърджали е дейност със строително-ремонтен характер, която осигурява доизграждането на обектите и пространствата, агробиологическото състояние и техническата изправност на техните елементи и естетическия им облик, с цел увеличаване на експлоатационните им срокове и обезпечаване на пълноценната им среда за ползуване.


§ 4. “Озеленени площи в извънселищни територии” са крайградски и други извънградски паркове, лесопаркове, озеленени терени за курортни и туристически обекти и комплекси, крайпътни озеленени площи, ландшафтно оформени терени и др.


§ 5. “Декоративна растителност" е цялото декоративно растително разнообразие - дървета, храсти, цветя и треви, включени в озелените площи, в насажденията по алеи, улици и площади и в недвижимите имоти на държавата, общината, юридически и физически лица.  Дълготрайна декоративна растителност са всички декоративни видове, широколистни и иглолистни дървета и храсти.



§ 6. “Прилежащи части" са териториите около сгради, павилиони, дворни места, паркинги, гаражи, авто и ж.п. гари за поддържането на които са отговорни техните обитатели или ползватели.


§ 7. “Повторно" е нарушение, когато е извършено в едногодишен срок от влизане в сила на наказателното постановление, с което нарушителя е наказан за нарушение от същия вид.


§ 8. Наредбата е приета на сесия на Общински съвет Кърджали с Решение № 429 от Протокол  № 27 / 29.06.2006 година.


§ 9. Изпълнението на Наредбата се възлага на кмета на общината, който може да дава тълкувания по нея.


§ 10. /Нов приет -  Решение №170/25.11.2009 г. на ОбС – Кърджали/ „Санитарна експертиза” за състоянието на растителността включва:

Определяне на декоративния вид, местоположение, фитосанитарна оценка. Информация за възрастта и жизнеността на декоративния вид, с преценка на здравословното състояние на стъблото, клоните, листната маса, симптоми на заболяване, наличие на вредители.

Заключение с конкретни предложения: да се премахне, да се запази, да се проведат мероприятия за подобряване на неговото състояние, да се премести, да се подмени с друг екземпляр или вид.


§ 11. /Нов приет -  Решение №154/17.07.2025 г. на ОбС – Кърджали/ След датата на въвеждане на еврото в Република България, размерът на всички такси, глоби, обезщетения, тарифи и имуществени санкции от Наредбата, посочени в български лева, се превалутират и закръгляват в евро, съобразно реда по чл.12 и чл.13 от Закона за въвеждане на еврото в РБ.

Приложение №2

Нормативни изисквания за отстоянието на декоративната растителност от проводи, 

съоръжения и сгради

	№
	ВИД НА СЪОРЪЖЕНИЕТО
	Минимални разстояния до стъблата в метри

	
	
	дървета
	храсти

	1
	До външни стени на сгради и съоръжения
	5.00
	1.50

	2
	От бордюри на тротоари и паркови алеи
	0.70
	0.50

	3
	От ръбовете на пътни платна, укрепени банкетни ивици и основи на канавки
	2.00
	1.00

	4
	От основата и ръбовете на откоси и тераси
	1.00
	0.50

	5
	От стълбовете на осветителни мрежи и естакади.
	4.00
	-

	6
	От основата и ръбовете на подпорни стени
	3.00
	1.00

	7
	От стените на канализационни, газопроводни и топлопроводни тръби
	2.00
	1.00

	8
	От стените на проходими и непроходими инсталационни колектори.
	2.00
	1.00

	9
	От водопроводи и дренажи
	1.00
	-

	10
	От подземни електрокабели до 2,5 КV
	2.00
	0.70

	11
	От подземни електрокабели над 2,5 КV
	3.00
	2.00

	12
	От слаботокови кабели
	1.50
	0.70

	13
	От горната част на подземни колектори до повърхността на почвата
	1.00
	0.50

	14
	От надземни улични линии – слаботокови и проводници с ниско напрежение до короната на дърветата
	1.50
	


Забележка: Изискванията за отстояние на декоративната растителност от въздушни електролинии се определят от правилника за устройството и експлоатация на електрическите уредби.


Наредбата е изменена с  Решение № 545/31.01.2007 г., Протокол № 33 на ОбС – Кърджали, Изм. с Решение № 590/26.04.2007 г., Протокол № 35 на ОбС – Кърджали, Изм.и доп. с Решение №170/25.11.2009 г., Протокол №9 на ОбС – Кърджали. Изм. с Решение №137/17.05.2019 г. на Адм. съд – Кърджали. Доп. с Решение №154/17.07.2025 г., Протокол №7 на ОбС-Кърджали.

